TAN-TI-ANA

Tan-Ti-Ana adalah sebuah filem tempatan bertemakan seram komedi dibawah arahan Rosdi Md.Dali terbitan Dream At Work Sdn Bhd bersama NHF Productions. Filem yang diilhamkan oleh Datuk M.Razlan Ismail, selaku penerbit filem. Filem ini juga dilakonkan oleh empat pelakon utama iaitu Atikah Suhaime, Jay Iswazir, Joey Daud dan Zalif Sidek serta ramai artis tanah air termasuk artis dari Indonesia iaitu Bocil Bancin. Filem ini telah ditayangkan dipawagam pada 29 Februari 2024 dan telah berada di siaran Netflix bermula 29 Jun 2024.  Filem ini merupakan antara filem terakhir yang dilakonkan oleh Allahyarham Abam Bocey yang telah membawa watak sebagai Belon. Selain itu juga, ini adalah filem dan pengalaman pertama bagi pelawak dari Indonesia, Bocil Bancin yang membawa watak sebagai Amir PM.

 Plot 
Filem ini mengisahkan tentang 3 orang sahabat iaitu Razman, Jojo dan Roy yang sanggup menerima tawaran penerbitan filem hantu yang telah tertangguh lama disebabkan oleh tekanan kehidupan dan kekurangan kerja didalam industri seni. Demi menjadikan produksi mereka terbaik, mereka sanggup melakukan apa sahaja meskipun terpaksa menggunakan hantu yang sebenar.

 Barisan pelakon 

 Atikah Suhaime sebagai Tan-Ti-Ana
 Jay Iswazir sebagai Razman
 Joey Daud sebagai Jojo
 Zalif Sidek sebagai Roy
 Kazar Saisi sebagai Wak Jambalee
 Rahim Razali sebagai Bomoh Agen
 Bocil Bancin sebagai Amir PM
 Kamarool Haji Yusoff sebagai Datuk Kadir
 Arwah Abam Bocey sebagai Belon
 Mon Ryanti sebagai Uchee
 Noralbaniah sebagai Kak Nor Makeup
 Baby Shima sebagai Mona
 Mas Khan sebagai Sopi Yusof
 Tauke Jambu sebagai Pembantu Datuk Kadir
 Amai Kamarudin sebagai Handyman
 Mohd Nor Amin @ Noramin Mosyi Mosyi sebagai Pak Mustapha
 Datuk Amy Search sebagai Dirinya Sendiri

 Penerbitan 
Tan-Ti-Ana telah diarahkan oleh pengarah Rosdi Md Dali dan terbitan bersama daripada Dream At Work Sdn Bhd dan NHF Productions. Proses penggambaran filem ini pada tahun 2018 dan telah tergendala penerbitannya di pawagam akibat daripada penularan wabak Covid-19.

Filem ini adalah filem pertama bagi Dream At Work Sdn Bhd setelah sekian lama giat mengeluarkan karya telemovie dan program majalah antaranya Ibu Pinjaman, Am'ma, Selendang Putih, Mohon Hantuan, Cinta Round 1, This Is Pilah: The Movie, Hello Suria, Jersi 45, This Is Pilah: Masuk TV, Mencari Puspawangi dan SQFT Tiny House. 

 Keluaran 
Tan-Ti-Ana telah ditayangkan di pawagam pada 29 Februrari 2024, dengan United Studios bertindak sebagai Pengedar filem ini. Ia juga seiring ditayangkan bersama beberapa filem keluaran tempatan antaranya filem Waruga: Kutukan Ilmu Hitam (15 Februari 2024) dan Janna Endoro (22 Februari 2024).

Filem ini juga ditayangkan di platform Netflix bermula 29 Jun 2024 dan telah mendapat tempat ke-4 dalam carta '10 Filem Teratas di Malaysia Hari Ini''' pada hari ke-3 di platform tersebut.

 Penerimaan 
Filem ini telah mendapat sambutan baik daripada penonton kerana jalan ceritanya yang lebih santai ditonton bersama keluarga. Tambahan dengan konsep filem yang bergenre seram komedi, ianya mesra ditonton dalam pelbagai lapisan umur dan masyarakat.

 Promosi 
Filem Tan-Ti-Ana telah dipromosikan di beberapa platform media seperti di akhbar, dan juga melalui stesen televisyen antaranya program MeleTop dan Radar Skrin.

 Muzik 
Lagu tema filem Tan-Ti-Ana''' telah dicipta dan dinyanyikan sendiri oleh Datin Atikah Suhaime.

 Rujukan 
Kategori:Filem 2024

 Pautan luar 

 ^ "Filem Tan-Ti-Ana". Myinfotaip. 4 Februari 2024. Dicapai pada 4 Julai 2024.
 ^ "Tan-Ti-Ana Filem Terakhir Arwah Abam, Penerbit Terngiang Kata-Kata; "Dia Tahu Dia Takkan Jadi Hero, Tapi ...". Gempak. 28 Januari 2024. Dicapai pada 4 Julai 2024.
 ^ "Tiga Sahabat Cari Pelakon Utama, Akhirnya Tan-Ti-Ana Muncul Tapi Siapakah Tan-Ti-Ana?". Boom. 22 Februari 2024. Dicapai pada 4 Julai 2024.
 ^ Sabrina Juhari (28 Februari 2024). "TANTIANA Filem Terakhir Buat Peminat Allahyarham Abam Bocey". Dicapai 4 Julai 2024.
 ^ Farihad Shalla Mahmud (7 Mac 2024). "Buah tangan terakhir Allahyarham Abam". Dicapai 4 Julai 2024.
 ^ "7 Filem Menarik Bakal Menemui Anda Pada Mac 2024". Glam. 29 Februari 2024. Dicapai pada 4 Julai 2024.
 ^ "Tantiana temui penonton selepas empat tahun Abam Bocey tiada".MyMetro. 11 Januari 2024. Dicapai pada 4 Julai 2024.
 ^ "Filem Tan-Ti-Ana Dedikasi Buat Arwah Abam, Jadi Kenangan Untuk Peminat.". Boom! . 23 Februari 2024. Dicapai pada 4 Julai 2024.

Kategori:Filem Malaysia tahun 2024
Kategori:Filem bahasa Melayu
Kategori:Filem komedi Malaysia
Kategori:Filem arahan Rosli Md Dali